ET Euroopa Liidu Teataja C 22/52

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2010/C 22/12

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„ASPARAGO DI BADOERE”

EÜ nr: IT-PGI-0005-0495-21.09.2005

KPN ( ) KGT ( X )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus:

Nimi: Ministero delle Politiche Agricole e Forestali

Aadress:

Via XX Settembre 20 00187 Roma RM ITALIA

Tel +39 0646655202

Faks +39 0646655306

E-post: saco7@politicheagricole.it

2. Taotlejate rühm:

Nimi: Consorzio dell'Asparago di Badoere

Aadress:

c/o Municipio di Morgano Piazza Indipendenza 2 31050 Badoere di Morgano TV ITALIA

Tel +39 0499350001

Faks +39 0499350001

E-post: —

Koosseis: tootjad/töötlejad ( X ) muud ( )

3. Toote liik:

Klass 1.6. Puuviljad, köögiviljad ja teraviljad töötlemata ja töödeldud kujul

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus:

„Asparago di Badoere”

4.2. Kirjeldus:

Kaitstud geograafilise tähisega „Asparago di Badoere” hõlmatud toode peab koosnema liilialiste sugukonna asparite perekonna spargli sortidesse „Dariana”, „Thielim”, „Zeno”, „Avalim”, „Grolim” (valgetest sortidest) ning „Eros”, „Thielim”, „Grolim”, „Dariana”, „Avalim” (rohelistest sortidest) kuuluvate taimede võrsetest.

Tarbimisvõrku laskmisel peab spargel „Asparago di Badoere” KGT vastama nii valgete kui roheliste sortide puhul järgmistele tingimustele: võrsed on terviklikud, terved, neil ei esine valest pesemisest tulenevaid kahjustusi, need on puhtad, värske värvuse ja väljanägemisega, neil ei ole parasiite ega parasiitide tekitatud kahjustusi, nende pind ei ole ebanormaalselt niiske, neil ei ole ebatavalist lõhna ega maitset, viljaliha on rabe, võrsed ei ole seest tühjad ega kooritud. Lõikejälg peab olema puhas ja paiknema võrse teljega risti. KGT „Asparago di Badoere” ekstra kategooriasse kuuluvatel valgetel sortidel on järgmised omadused: võrsed on kujult sirged ja üsna koonusja tipuga; need on värvuselt valged ja võivad pärast pakendamist olla veidi roosaka varjundiga; nende maitse on magus, vähehapu ja vähesoolane; õrn; ei ole tunda kiudsust; lõhn meenutab värskeid juurvilju ja küpsenud viljapäid, rootsud on vaevu tajutavalt mõrkjad; võrsete läbimõõt on 12 kuni 20 mm, nii et ühes kimbus või pakis ei ületa kõige jämedama ja kõige õhema võrse läbimõõdu vahe 6 mm; võrsete pikkus on 14 kuni 22 cm, nii et ühes kimbus või pakis ei ületa kõige lühema ja kõige pikema võrse pikkuse vahe 1 cm. KGT „Asparago di Badoere” I kategooriasse kuuluvatel valgetel sortidel on ekstra kategooriasse kuuluvate sortidega võrreldes samasugune kuju, värvus, maitse ja pikkus, kuid läbimõõt on 10 kuni 22 mm, nii et ühes kimbus või pakis ületa kõige jämedama ja kõige õhema võrse läbimõõdu vahe 8 mm. KGT „Asparago di Badoere” ekstra kategooriasse kuuluvatel rohelistel sortidel on järgmised omadused: võrsed on kujult sirged ja üsna koonusja tipuga; võimalik, et tipp on veidi kaldu; tipuosa on värvuselt sügavroheline, särav; võimalik on lillakas varjund; allosa (mis ei moodusta võrsest üle 5 %) on roheline ja sellel on varjund, mis võib varieeruda lillakast kuni valgeni; nende maitse on magus ja iseloomulik, vähehapu, vähesoolane, vähemõru; õrn; ei ole tunda kiudsust; lõhnas on püsiv puuviljade ja rohu lõhn; võrsete läbimõõt on 12 kuni 20 mm, nii et ühes kimbus ei ületa kõige jämedama ja kõige õhema võrse läbimõõdu vahe 6 mm; võrsete pikkus on 18 kuni 27 cm, nii et ühes kimbus ei ületa kõige lühema ja kõige pikema võrse pikkuse vahe 1 cm. KGT „Asparago di Badoere” I kategooriasse kuuluvatel rohelistel sortidel on ekstra kategooriasse kuuluvate sortidega võrreldes samasugune kuju, värvus ja maitse, kuid läbimõõt on 8 kuni 22 mm ja ühes kimbus ei ületa kõige jämedama ja kõige õhema võrse läbimõõdu vahe 8 mm ning võrsete pikkus on 16 kuni 27 cm ja ühes kimbus ei ületa kõige pikema ja kõige lühema võrse vahe 1 cm.

Kõikide eespool kirjeldatud omaduste puhul on lubatud hälve kuni 3 %.

4.3. Geograafiline piirkond:

KGT „Asparago di Badoere” tootmisala hõlmab Padova provintsis Piombino Dese ja Trebaseleghe kommuuni; Treviso provintsis Casale sul Sile, Casieri, Istrana, Mogliano Veneto, Morgano, Paese, Preganzioli, Quinto di Treviso, Resana, Treviso, Vedelago, Zero Branco kommuuni ning Venezia provintsis Scorzè kommuuni. Osutatud tootmisalal tohib KGT „Asparago di Badoere” tootmine toimuda üksnes punktis 4.6 sätestatud tingimustele vastavatel aladel.

4.4. Päritolutõend:

Tootmisprotsessi iga etappi jälgitakse ning igas etapis dokumenteeritakse kõik sisendid (kasutatud toorained) ja väljundid (valmistatud tooted). Sel viisil ning lisaks haritava maa, tootjate ja pakendajate kandmisega kontrolliasutuse koostatud ja hallatavatesse nimekirjadesse ning kontrolliasutust õigeaegselt toodetud kogustest teavitades tagatakse toote jälgitavus kogu tootmisahela jooksul. Kõikide nimekirjades loetletud füüsiliste ja juriidiliste isikute tegevust reguleerib spetsifikaadis ja asjaomases kontrollikavas sätestatud kontrolliasutus.

4.5. Tootmismeetod:

Spargli „Asparago di Badoere” KGT kõiki sorte võib kasvatada nii kasvuhoones kui ka välitingimustes. Istikud tuleb maha panna 1. veebruarist 30. juunini ning istutustihedus ei tohi ületada 22 000 taime hektari kohta. Ühelgi juhul ei tohi taime samale maalapile uuesti istutada 36 kuu jooksul, samuti ei tohi taime istutada maalapile, kus on 36 kuu jooksul kasvatatud teisi liilialiste sugukonna taimi. Samuti on keelatud istutada sparglit 12 kuu jooksul maalapile, kus on kasvatatud kartulit, porgandit, suhkrupeeti või kaunvilju.

Igal aastal võib kasutada nii orgaanilist kui ka keemilist väetist. Igal juhul tuleb vähemalt ühel korral kasutada orgaanilist väetist. Keemiliste väetiste koostises ei tohi ületada järgmisi piirmäärasid:

— lämmastik (N) 150 kg/ha;

— fosfor (P2O5) 100 kg/ha;

— kaalium (K2O) 200 kg/ha.

Lisaks tuleb võimaldada istikutele soodsad kasvutingimused ja piirata mehhaanilisel või keemilisel teel korrapäraselt umbrohu kasvu.

18 kuu jooksul pärast istutamist ehk nn kasvuetapis on taime igakülgse arengu tagamiseks keelatud võrsete korjamine.

Valgete sortide puhul on kohustuslik vagude tegemine ja multšimine vähemalt 0,1 mm musta kile või muu samalaadse materjaliga, et aeglustada loomulikku fotosünteesi.

Spargli „Asparago di Badoere” KGT korjamine peab toimuma pärast kasvuperioodi 1. veebruarist kuni 31. maini.

Pärast puhastamist ei tohi saagi kogus hektari kohta olla üle 7 000 kg.

Toodete jälgimiseks ja kontrolliks ning ühtlase kvaliteedi tagamiseks peab spargli „Asparago di Badoere” KGT kasvatamine ja pakendamine toimuma punktis 4.3 osutatud piirkonnas.

4.6. Seos piirkonnaga:

Nii rohelisi kui ka valgeid „Asparago di Badoere” KGT sorte iseloomustab kiire kasv, mis tagab selle, et võrsed on vähese kiudsuse ja eriliselt särava välimusega ning neil on punktis 4.2 osutatud iseloomulikud organoleptilised omadused.

Tagapool kirjeldatud mullastiku- ja kliimaoludel on „Asparago di Badoere” KGT kvaliteedi ja omapära tagamisel suur osa, sest need aitavad kaasa toote füüsikaliste ja organoleptilistele omaduste kujunemisele.

„Asparago di Badoere” KGT tootmisala iseloomustab keskmine temperatuur ligikaudu 15 °C, kuid aasta jooksul võib temperatuur mitmel korral ületada 30 °C. Sademeid on ligikaudu 900 mm. Vihmaperiood jääb tavaliselt kevadesse ja sügisesse. See võimaldab vähendada kastmist koristuse ajal, mis aitab ära hoida taimede liigset niiskust ja tagab võrsete suurepärase kvaliteedi. Peale selle määravad piirkonna iseloomu aeglase vooluga, põhjaveest toituvad jõed, nagu Sile, Zero, Dese ja nende lisajõed, mis muudavad üheskoos ümberkaudsed alad viljakaks. See muudab taimed tugevaks ja aitab piirata väetamist määrani, mis on osutatud punktis 4.5. Lisaks tagab vähene lämmastikusisaldus selle, et võrsed on terved ega ole lõhenenud või pragunenud. Tootmisala iseloomustab ka mulla kohevus. Spargli „Asparago di Badoere” KGT kasvatamine on võimalik üksnes järgmiste pinnaseomaduste puhul: mullakiht on sügav, jämeda või keskmise lõimisega; pinnakihis esineb veidi lubjakivi; muld on väheleeliseline või neutraalne; hea või keskmise kuivendusega; põhjakihis on võimalik kaltsiumkarbonaadi (caranto) kogunemine.

Sparglikasvatusel on Venetos pikad traditsioonid, mis ulatuvad roomlaste sissetungi aegadesse.

On olemas lugematu hulk dokumente, milles Veneto maakonna kõige hinnatumate põllusaaduste seas mainitakse nii rohelisi kui valgeid Badoeres spargli sorte. Samuti tasuks meenutada, et Badoere tähtsus sparglitootmise keskusena viis Morgano kommuunivalitsuse 1968. aastal mõtteni panna alus üleprovintsilisele sparglinäitusele, mille korraldamine jätkub tänini. Sparglikasvatusel on piirkonna elanike igapäevaelu jaoks oluline tähendus ning levinumaid kasvatusviise on aastate jooksul antud edasi isalt pojale. Kasvatusprotsessi iseärasused, nagu rohke käsitöö ja ettevõtete väiksus, millele lisanduvad sobivad mullastiku- ja kliimaolud, on võimaldanud saavutada sparglikasvatuses väljapaistvaid tulemusi. Toote lai levik ja laialdane tuntus, milleni on viinud mitmed turustuskampaaniad, annavad tunnistust „Asparago di Badoere” mainest.

4.7. Kontrolliasutus:

Kontrolliasutus vastab standardile EN 45011.

Nimi: CSQA Certificazioni srl

Aadress:

Via S. Gaetano 74 36016 Thiene VI ITALIA

Tel +39 0445366094

Faks +39 0445382672

E-post: —

4.8. Märgistus:

Kaitstud geograafilist tähist „Asparago di Badoere” kandvad sparglid tuleb pakkida tugevalt raffiakiust nööriga kinni seotud kimpudesse või samaväärsetesse toidupakenditesse. Pakendi sisu peab olema ühtlik ning sisaldama ainult üht tüüpi, kategooriat ja mõõtu sparglivõrseid.

Kimpudele ja pakenditele tuleb panna asjakohane märgistus, millel on ühesuuruste trükitähtedega nimetus „Asparago di Badoere I.G.P.”, viide sellele, kas tegu on rohelise või valge sordiga, ning tootja ja pakendaja nimi või ärinimi ja aadress; samuti toote kategooria (ekstra või I), võrsete läbimõõt ning muud kehtivate seadustega ette nähtud märked.

Igal kimbul ja pakendil on lisaks kaitstud geograafilise tähise „Asparago di Badoere” logo ja muude kehtivate normide kohaste märgetega garantiipitser, mis pakendi avamisel katki läheb.

Kaitstud geograafilise tähise „Asparago di Badoere” logo koosneb ümarate nurkadega ruudust, mille sees on kaheplaaniline kujutis. Esiplaanil on viiest sparglivõrsest koosnev kimp, tagaplaanil on kujutatud detaili Badoere asula keskväljaku ääres asuvast laohoonest ning kahte plaani lahutab lainekujuline piirjoon; all paremas nurgas on kahel real nimetus „Asparago di Badoere”.